-----------------------------------------------------------------------
  5. ทรัพย์สินที่ใช้ในการประกอบธุรกิจ

  -----------------------------------------------------------------------

5.1 ทรัพย์สินถาวรหลักที่ใช้ในการประกอบธุรกิจ

5.1.1 ทรัพย์สินถาวรหลักภายในและต่างประเทศ

-   ทรัพย์สินถาวรหลักภายในประเทศ

ธนาคารเป็นเจ้าของกรรมสิทธิ์เหนือที่ดินและอาคารอันเป็นที่ตั้งสำนักงานใหญ่
ซึ่งประกอบด้วยอาคารนานาเหนือ ตั้งอยู่ที่ เลขที่ 35 ถนนสุขุมวิท แขวงคลองเตยเหนือ เขตวัฒนา
กรุงเทพฯ 10110 มีเนื้อที่ 7 ไร่ 0 งาน 86.4 ตารางวา และอาคารสุขุมวิท ตั้งอยู่ที่ เลขที่ 10
ถนนสุขุมวิท แขวงคลองเตย เขตคลองเตย กรุงเทพฯ 10110 มีเนื้อที่ 2 ไร่ 1 งาน 52.9
ตารางวา เป็นกรรมสิทธิ์ของธนาคาร ทั้งนี้ ธนาคารมีสาขาในประเทศจำนวน 761 สาขา
(รวมสำนักนานาเหนือ)

ธนาคารและบริษัทย่อยมีที่ดิน อาคาร และอุปกรณ์สุทธิ ณ วันที่ 31 ธันวาคม 2550 รวม 23,949
ล้านบาท โดยมีรายละเอียดดังนี้

  ----------------------------- -------------- ------------ --------------
                                                            หน่วย : ล้านบาท

                                ราคาทุน                      

                                31 ธ.ค. 48     31 ธ.ค. 49   31 ธ.ค. 50

  ที่ดิน                                                       

  ราคาทุนเดิม                     5,831          5,873        5,849

  ส่วนที่ตีราคาเพิ่ม                  3,940          5,977        5,972

  อาคาร                                                     

  ราคาทุนเดิม                     10,506         9,673        9,994

  อุปกรณ์                         9,533          11,875       13,823

  อื่น ๆ                          37             97           55

  รวม                           29,847         33,495       35,693

  หัก ค่าเสื่อมราคาสะสม             8,548          9,661        11,592

  หัก ค่าเผื่อด้อยค่า                 328            170          152

  ที่ดิน อาคาร และอุปกรณ์สุทธิ         20,971         23,664       23,949
  ----------------------------- -------------- ------------ --------------

+-------------------------------------+--------------------------------+
| ตารางแสดงลักษณะกรร                   |                                |
| มสิทธิ์และอายุสัญญาเช่าพื้นที่อาคารที่ทำการสาขา |                                |
| ณ วันที่ 31 ธันวาคม 2550                |                                |
+-------------------------------------+--------------------------------+
| ประเภทกรรมสิทธิ์                       | จำนวนสาขาในประเทศ              |
+-------------------------------------+--------------------------------+
| 1. เอกสิทธิ์การครอบครองจากการซื้อ        | 470                            |
+-------------------------------------+--------------------------------+
| 2. กรรมสิทธิ์การเช่า                    | 291                            |
+-------------------------------------+--------------------------------+
| -   ระยะเวลาสัญญาเช่าไม่เกิน 3 ปี        | 241                            |
+-------------------------------------+--------------------------------+
| -   ระยะเวลาสัญญาเช่ามากกว่า 3 ปี – 5 ปี | 7                              |
+-------------------------------------+--------------------------------+
| -   ระยะเวลาสัญญาเช่ามากกว่า 5 ปี ขึ้นไป  | 43                             |
+-------------------------------------+--------------------------------+
| รวม                                 | 761*                           |
+-------------------------------------+--------------------------------+
|   *                                 |                                |
|   จำนวนสาขาของธนาคารดังกล่าวไม่ตรงกับ   |                                |
| ตารางแสดงเครือข่ายสาขาของธนาคารในส่วนที่ |                                |
|   2 ข้อที่ 3                           |                                |
|   การประกอบธุรกิจของแต่ละสายผลิตภัณฑ์     |                                |
|   เนื่องจากมี 1 สาขา                   |                                |
|   ที่ไม่ได้เปิดให้บริการภายในกำหนดวันที่ 31   |                                |
|   ธันวาคม 2550                       |                                |
+-------------------------------------+--------------------------------+

-   ทรัพย์สินถาวรหลักในต่างประเทศ

ณ วันที่ 31 ธันวาคม 2550 ธนาคารมีสาขาต่างประเทศจำนวน 7 สาขา ใน 6 ประเทศ ดังนี้

สาขา ประเทศ

1) ลอสแองเจลิส สหรัฐอเมริกา

2) สิงคโปร์ สิงคโปร์

3) มุมไบ อินเดีย

4) คุนหมิง สาธารณรัฐประชาชนจีน

5) นครหลวงเวียงจันทน์ สาธารณรัฐประชาธิปไตยประชาชนลาว

6) พนมเปญ กัมพูชาประชาธิปไตย

7) ย่อยจังหวัดเสียมเรียบ กัมพูชาประชาธิปไตย

ทั้งนี้ ธนาคารมีกรรมสิทธิ์การถือครองอาคารที่ทำการสาขาพนมเปญ พร้อมที่ดิน ขนาดพื้นที่ 840
ตารางเมตร ด้วยการซื้อมาในราคา USD 520,000.- สำหรับอีก 6 สาขา
มีกรรมสิทธิ์การถือครองเป็นลักษณะการเช่า โดยมีรายละเอียดค่าเช่าดังนี้

  -------------- -------------------- -------------------------------------
  จำนวนสาขา      ค่าใช้จ่ายต่อเดือน        คิดเป็นเงินบาท (บาท)

  3              USD 13,227.67        446,662.70

  1              INR 511,525.00       439,425.55

  1              SGD 22,797.00        531,545.11

  1              CNY 17,760.00        82,032.55

  6              รวม                  1,499,665.92

  หมายเหตุ :                           
  อัตราแลกเปลี่ยน                        
  Midrate ณ วันที่                       
  28 ธันวาคม 2550                      
  -------------- -------------------- -------------------------------------

5.1.2 ทรัพย์สินที่เกี่ยวเนื่องกับเทคโนโลยีสารสนเทศ

-   Core Banking System

Core Banking System เป็นโครงการปรับปรุงจัดทำระบบงานหลักของธนาคาร
โดยรวบรวมระบบงานสำคัญต่างๆ ที่กระจัดกระจายเข้าไว้ด้วยกัน เช่น งานฝาก-ถอน,
งานสินเชื่อ, การลงบัญชี เป็นการอำนวยความสะดวกให้แก่ผู้ปฏิบัติงาน
เพื่อสนับสนุนกลยุทธ์ของธนาคารไปสู่การเป็น Convenience Bank และ Processing Bank
โดยเริ่มดำเนินโครงการเมื่อปี 2545 และเริ่มใช้งานกับระบบงานสินเชื่อ และ ระบบฝาก-ถอน
(Deposit) ในปี 2547 โดยการดำเนินโครงการเสร็จสมบูรณ์ในเดือนเมษายน 2548

ประโยชน์ที่ได้รับจากโครงการ ได้แก่ สนับสนุนการทำงานที่ให้ความสำคัญต่อลูกค้า
มีการระบุลูกค้าเป็นรายบุคคลแทนการระบุลูกค้าเป็นรายบัญชี (Customer Centric),
สามารถสร้าง และสนับสนุนการให้บริการแก่ลูกค้าในหลากหลายช่องทาง (Multi Channel) เช่น
Electronic Machine (เครื่อง ATM, เครื่อง ADM, เครื่องปรับสมุดอัตโนมัติ), Internet
เป็นต้น, สนับสนุนการให้บริการต่อเนื่องในลักษณะ 24 ชั่วโมง (Real Time 24x7),
สามารถเรียบเรียงและออกแบบการให้บริการและการประมวลผลที่สั้นและรวดเร็ว (Straight
Through Processing), สามารถใช้ร่วมกับระบบงานอื่นๆ ของธนาคารได้ (Integrated
Banking System), สนับสนุนการดำเนินการตามกลยุทธ์ของธนาคารที่มุ่งสู่การเป็น
The Processing Bank และ The Convenience Bank (Strategic Intent),
สนับสนุนการดำเนินงานของสาขาในการทำหน้าที่ด้านตลาดและการให้บริการแก่ลูกค้า (Marketing
& Point-of-Services), สามารถออกแบบกระบวนการปฏิบัติงานในระบบได้โดยง่าย
(Process Redesign), เป็นศูนย์กลางการให้บริการงานด้าน Back Office
ให้แก่หน่วยงานและสาขาธนาคาร (Centralized Back Office System),
สามารถรองรับการขยายตัว และการพัฒนาด้านเทคโนโลยีในอนาคตได้ (Technology
Infrastructure)

-   โครงการระบบการบริหารการเงินการคลังภาครัฐสู่ระบบอิเล็กทรอนิกส์ (GFMIS)

ธนาคารได้รับการว่าจ้างจากสำนักเลขาธิการนายกรัฐมนตรี
ในการจัดทำระบบการวางแผนและการบริหารงบประมาณ รายรับ-รายจ่าย ฐานะเงินคงคลังภาครัฐ
ระบบบัญชีแบบเกณฑ์คงค้าง ระบบการโอนจ่ายเงินทางอิเล็กทรอนิกส์
ระบบการตรวจติดตามและประเมินผล ระบบการสร้างข้อมูลเชิงวิเคราะห์ และบริหารแบบ
Online-Real Time และว่าจ้างให้เป็นผู้ให้บริการด้านระบบและการบำรุงรักษา
โครงการเปลี่ยนระบบการบริหารการเงินการคลังภาครัฐสู่ระบบอิเล็กทรอนิกส์ (GFMIS)
เป็นระยะเวลา 2 ปี นับจากวันที่เริ่มใช้ระบบงานจริง คือวันที่ 1 ตุลาคม 2547 จนถึงวันที่ 30
กันยายน 2549 ซึ่งต่อมาได้รับอนุมัติให้ต่อสัญญาจ้างเดิมกับธนาคารออกไปอีก ปัจจุบัน งาน GFMIS
อยู่ในความดูแลของกระทรวงการคลัง ซึ่งได้รับโอนอย่างเป็นทางการเมื่อวันที่ 12 มกราคม 2550

ปัจจุบัน
ธนาคารได้รับว่าจ้างให้ดำเนินการปฏิบัติงานและบำรุงรักษาระบบการบริหารการเงินการคลังภาครัฐสู่ระบบอิเล็กทรอนิกส์
GFMIS (Operation & Maintenance : O&M) ประจำปีงบประมาณ 2550 ระยะเวลา 1 ปี
เริ่มตั้งแต่วันที่
1 ตุลาคม 2549 ถึงวันที่ 30 กันยายน 2550
และได้ต่อสัญญาจ้างในการดำเนินการปฏิบัติงานและบำรุงรักษาระบบฯ ระยะเวลาอีก 1 ปี
ตั้งแต่วันที่ 1 ตุลาคม 2550 ถึงวันที่ 30 กันยายน 2551 โดยธนาคารได้ว่าจ้าง บจก.กรุงไทย
คอมพิวเตอร์ เซอร์วิสเซส ซึ่งเป็นบริษัทย่อยของธนาคารเป็นผู้ดำเนินการแทนธนาคาร

5.2 นโยบายที่เกี่ยวเนื่องกับการให้สินเชื่อ

5.2.1 นโยบายการให้สินเชื่อและหลักประกันการให้สินเชื่อ

-   นโยบายการให้สินเชื่อ

ธนาคารกำหนดให้มีการทบทวนนโยบายสินเชื่อเป็นประจำทุกปี
เพื่อปรับปรุงให้มีความเหมาะสมและสอดคล้องกับกระบวนการบริหารสินเชื่อ
รวมถึงการสนับสนุนกลยุทธ์และเป้าหมายทางธุรกิจของธนาคารในการตอบสนองความต้องการของลูกค้า
โดยคำนึงถึงการบริหารความเสี่ยงในระดับที่ธนาคารยอมรับได้
ธนาคารมีการปรับปรุงอำนาจในการอนุมัติสินเชื่อและปรับปรุงโครงสร้างหนี้
เพื่อให้การอนุมัติและปรับปรุงโครงสร้างหนี้มีแนวทางปฏิบัติที่เป็นมาตรฐานเดียวกันและมีความคล่องตัว
โดยมีหลักการที่สำคัญ คือ การพิจารณาและอนุมัติสินเชื่อ และปรับปรุงโครงสร้างหนี้
ให้กระทำในรูปของคณะบุคคลตั้งแต่ 3 คน ขึ้นไป
และให้ถือปฏิบัติตามนโยบายและระเบียบดังกล่าวโดยเคร่งครัด

นโยบายสินเชื่อประกอบด้วย 3 ส่วนหลัก ดังนี้

1)  การวางแผนสินเชื่อ (Portfolio Planning) ประกอบด้วย
    นโยบายการกระจายความเสี่ยงด้านสินเชื่อ
    การแบ่งกลุ่มลูกค้า (Customer Segmentation) การจัดอันดับความสำคัญของลูกค้า
    และการวางแผนการตลาดสำหรับลูกค้าในแต่ละกลุ่ม

2)  การพิจารณาและอนุมัติสินเชื่อ (Portfolio Acquisition) ประกอบด้วย
    หลักการให้สินเชื่อ เครื่องมือที่ใช้ในการพิจารณาสินเชื่อ นโยบายในการกำหนดราคา
    หลักเกณฑ์การพิจารณาวงเงินสินเชื่อ ระยะเวลาชำระหนี้และหลักประกัน

3)  การติดตามดูแลสินเชื่อ (Portfolio Maintenance) ประกอบด้วย
    แนวทางในการติดตามดูแลสินเชื่อหลังการอนุมัติ การเร่งรัดและการปรับปรุงหนี้
    การสอบทานสินเชื่อ การประเมินผลการดำเนินงานและการรายงาน

    -   หลักประกันในการให้สินเชื่อ

การให้สินเชื่อของธนาคารโดยทั่วไปจะต้องมีหลักประกัน ได้แก่ เงินฝากธนาคาร ตั๋วเงิน
พันธบัตรรัฐบาล พันธบัตรรัฐวิสาหกิจ อสังหาริมทรัพย์ที่ปราศจากภาระผูกพัน เครื่องจักรจดทะเบียน
สิทธิการเช่าที่ดินหรืออาคาร และคลังสินค้าของลูกหนี้หรือบุคคลอื่น
โดยธนาคารจะพิจารณาหลักประกันที่มีความมั่นคง
และสามารถเปลี่ยนเป็นเงินสดหรือเปลี่ยนมือได้เร็ว
โดยปกติธนาคารจะมีสิทธิในหลักประกันเป็นลำดับแรก ยกเว้น บางกรณี เช่น
กรณีที่มีเจ้าหนี้หลายราย ธนาคารจึงจะเป็นผู้รับประโยชน์ในหลักประกันร่วมกับเจ้าหนี้รายอื่น
หรืออาจมีสิทธิในหลักประกันในลำดับรองจากเจ้าหนี้รายอื่น

กรณีการให้สินเชื่อแก่อุตสาหกรรมขนาดกลางและขนาดย่อม
หรือการให้สินเชื่อแก่บริษัทในเครือของลูกหนี้ ธนาคารจะเจรจาให้บริษัทแม่ของลูกหนี้ค้ำประกันเงินกู้
และขอให้มีการค้ำประกันจากบุคคลที่เกี่ยวข้อง
ส่วนเงินกู้ไม่มีหลักประกันส่วนใหญ่จะเป็นเงินกู้ระยะสั้นที่ให้กับลูกค้าธุรกิจขนาดใหญ่ที่มีฐานะทางการเงินดี
มีกระแสเงินสดที่เพียงพอชำระหนี้ มีการตรวจสอบรับรองงบการเงินจากผู้ตรวจสอบบัญชีที่เชื่อถือได้
หรือเป็นบริษัทที่จดทะเบียนในตลาดหลักทรัพย์แห่งประเทศไทย
รวมทั้งเงินกู้ให้แก่บริษัทข้ามชาติที่ประกอบธุรกิจในประเทศ เงินกู้ให้แก่หน่วยงานของรัฐ
และเงินกู้ให้แก่สถาบันการเงินอื่น

ธนาคารกำหนดให้ผู้กู้ใช้สินทรัพย์ที่เป็นสถานประกอบการเป็นหลักประกันสินเชื่อ
ส่วนการให้สินเชื่อโครงการจะค้ำประกันด้วยสินทรัพย์ของโครงการ
โดยธนาคารใช้ผู้ประเมินราคาอิสระจากภายนอกซึ่งอยู่ในรายชื่อของสำนักงานคณะกรรมการกำกับหลักทรัพย์และตลาดหลักทรัพย์
และพนักงานของธนาคารซึ่งมีความรู้ความชำนาญ เป็นผู้ประเมินราคาหลักทรัพย์
เพื่อให้การประเมินราคาเป็นไปอย่างถูกต้องตามมาตรฐานวิชาชีพ
โดยธนาคารกำหนดให้มีการทบทวนราคาประเมินหลักประกันให้เป็นปัจจุบันอย่างสม่ำเสมอ
สอดคล้องกับเกณฑ์ของธนาคารแห่งประเทศไทย

5.2.2 นโยบายการควบคุมดูแล การอนุมัติสินเชื่อ และการติดตามลูกหนี้

-   การควบคุมดูแลความเสี่ยงด้านสินเชื่อโดยรวม (Portfolio Management)

ธนาคารมีการกำหนดวงเงินสูงสุดสำหรับลูกค้ารายใดรายหนึ่ง และวงเงินสูงสุดสำหรับ
อุตสาหกรรมแต่ละประเภท เพื่อมิให้เกิดการกระจุกตัวของเงินให้สินเชื่อ กำหนดพื้นที่เป้าหมาย
และประเภทธุรกิจเป้าหมาย
เพื่อให้การขยายสินเชื่อของธนาคารมีทิศทางที่ชัดเจนและเป็นไปตามเป้าหมายที่กำหนด
พร้อมทั้งกำหนดแนวทางการให้สินเชื่อแก่บุคคล และ/หรือ กิจการที่มีส่วนเกี่ยวข้องกับธนาคาร

-   การอนุมัติสินเชื่อ

    -   เครื่องมือที่ใช้ในการอนุมัติ

การพิจารณาอนุมัติสินเชื่อทุกครั้งจะต้องประเมินความเสี่ยงโดยใช้เครื่องมือที่ธนาคารกำหนด
โดยการพิจารณาสินเชื่อเพื่ออุปโภคบริโภคและสินเชื่อธุรกิจขนาดเล็ก
ให้ใช้ระบบการให้คะแนนตามปัจจัยต่าง ๆ (Credit Scoring) และ Rule Based Lending -
Medium (RBL-Medium) เป็นเครื่องมือ
ส่วนการพิจารณาสินเชื่อธุรกิจขนาดใหญ่และธุรกิจขนาดกลาง
ธนาคารกำหนดให้มีการจัดอันดับความเสี่ยงของลูกค้า (Credit Risk Rating) ทุกราย
โดยให้ใช้แบบฟอร์มรายงานการขออนุมัติสินเชื่อธุรกิจ (Credit Application Form)
ให้เป็นมาตรฐานเดียวกัน

-   อำนาจอนุมัติ

การใช้อำนาจอนุมัติสินเชื่อและปรับปรุงโครงสร้างหนี้
จะกระทำในรูปของคณะกรรมการสินเชื่อหรือคณะบุคคล
โดยระดับอำนาจอนุมัติจะพิจารณาตามระดับความเสี่ยงของประเภทสินเชื่อและวงเงินรวมของลูกค้า
การพิจารณาอนุมัติสินเชื่อแก่ลูกค้ารายใดรายหนึ่งในกลุ่มจะต้องพิจารณาอันดับความเสี่ยงและวงเงินสินเชื่อ/ภาระหนี้ของกลุ่มประกอบด้วยทุกครั้ง
และจะใช้อำนาจการอนุมัติสินเชื่อกับการอนุมัติลูกค้าทั้งกลุ่มสำหรับสินเชื่อประเภทที่มีความเสี่ยงสูง
ทั้งนี้ เพื่อควบคุมความเสี่ยงและ Total Exposure
ของลูกค้าและกลุ่มลูกค้าให้อยู่ในระดับที่ยอมรับได้

การพิจารณาอนุมัติสินเชื่อจะพิจารณาปัจจัยต่างๆ ตามหลักการให้สินเชื่อ ได้แก่
วัตถุประสงค์ในการขอ/การใช้สินเชื่อ แหล่งเงินที่ผู้ขอสินเชื่อจะนำมาชำระคืน
การตรวจสอบความสามารถในการชำระหนี้ของผู้ขอสินเชื่อจากหลายปัจจัย
ปัจจัยเสี่ยงที่ทำให้ธนาคารไม่ได้รับชำระหนี้คืน การประเมินความเสี่ยงของผู้ขอสินเชื่อ
กรณีที่ผู้ขอสินเชื่อประกอบธุรกิจ ธนาคารจะวิเคราะห์แนวโน้มอุตสาหกรรมของกิจการ
สถานะและความสามารถทางธุรกิจของผู้ขอสินเชื่อ วิเคราะห์งบการเงินของผู้ขอสินเชื่อ
พร้อมทั้งกำหนดหลักประกันและเงื่อนไขต่าง ๆ เพื่อลดความเสี่ยง

-   การติดตามลูกหนี้

ธนาคารกำหนดให้เจ้าหน้าที่สินเชื่อติดตามดูแลสินเชื่อภายหลังการอนุมัติอย่างใกล้ชิดด้วยการออกเยี่ยมเยียนลูกค้าอย่างสม่ำเสมอ
เพื่อติดตามการใช้วงเงินให้เป็นไปตามเงื่อนไข
รวมทั้งติดตามความคืบหน้าของกิจการและความเป็นไปของลูกค้า
นอกจากนี้ยังกำหนดให้มีการติดตามลูกค้าในเชิงป้องกัน
โดยให้เจ้าหน้าที่สินเชื่อติดตามสัญญาณเตือนล่วงหน้าเกี่ยวกับคุณภาพสินเชื่อของลูกค้า
ติดตามและทบทวนงบการเงิน แผนธุรกิจ และทบทวนการจัดอันดับความเสี่ยงของลูกค้า
ตลอดจนการประเมินมูลค่าหลักประกันและการประกันภัย

เจ้าหน้าที่สินเชื่อจะติดตามดูแลลูกค้ารายย่อย จากพฤติกรรมการใช้วงเงิน
และพฤติกรรมการชำระเงินจากรายงานต่าง ๆ (Transaction Report)
เพื่อควบคุมสินเชื่อใหม่มิให้เป็น NPLs นอกจากนั้น ธนาคารยังกำหนดเป้าหมายให้ลดปริมาณ NPLs
ลงทุกปี โดยสร้างระบบงานโครงการเร่งลดปริมาณ NPLs
หากลูกค้ารายใดมีสัญญาณบ่งชี้ว่าจะเริ่มมีปัญหา (Watch List) แม้จะยังไม่เริ่มค้างชำระก็ตาม
เจ้าหน้าที่ผู้รับผิดชอบก็จะดำเนินการติดตามอย่างต่อเนื่องเพื่อป้องกันมิให้เป็น NPLs
และหากลูกค้ารายใดเป็น NPLs แล้ว
ธนาคารได้กำหนดมาตรการให้ทำการปรับปรุงโครงสร้างหนี้ควบคู่ไปกับการดำเนินการด้านกฎหมายเพื่อให้การจัดการ
NPLs เป็นไปอย่างมีประสิทธิภาพที่สุด

5.2.3 นโยบายการจัดชั้นสินเชื่อ

-   แนวทางการจัดชั้นสินเชื่อ

ธนาคารได้ดําเนินการจัดชั้นสินเชื่อ และกันเงินสํารองค่าเผื่อหนี้สงสัยจะสูญ
ตามหลักเกณฑ์ของธนาคารแห่งประเทศไทย
ประกอบกับมีระบบการสอบทานสินเชื่อตามมาตรฐานของธนาคารแห่งประเทศไทย นอกจากนี้
สํานักงานการตรวจเงินแผนดินไดมีการสอบทาน/ตรวจสอบงบการเงินของธนาคารเปนรายไตรมาส

-   หลักเกณฑ์ในการจัดชั้นสินเชื่อ

ธนาคารมีนโยบายการจัดชั้นสินเชื่อ ตามประกาศธนาคารแห่งประเทศไทยเรื่อง
สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ลงวันที่ 21 ธันวาคม
2549 โดยมีสาระสำคัญของการจัดชั้นสินเชื่อ ในการกําหนดใหธนาคารจัดชั้นสินเชื่อ ออกเป็น 6
ระดับ และกําหนดการกันเงินสํารองค่าเผื่อหนี้สงสัยจะสูญตามการจัดชั้นสินเชื่อ
หลักเกณฑดังกลาวกําหนดวา สินเชื่อคุณภาพดีจะถูกแบ่งออกเป็น สินเชื่อจัดชั้นปกติ (Normal)
และสินเชื่อจัดชั้นกลาวถึงเป็นพิเศษ (Special Mentioned) กลาวคือ

1)  สินเชื่อจัดชั้นปกติ คือ สินเชื่อที่ไม่มีสัญญาณของการผิดนัดชำระหนี้
    และไมนาจะทําใหธนาคารตองรับภาระขาดทุน

2)  สินเชื่อจัดชั้นกลาวถึงเปนพิเศษ คือ
    สินเชื่อที่มีสิ่งบงชี้ถึงปญหาวาหากไมแกไขใหถูกตองอาจมีผลกระทบถึงความสามารถของผูกูในการชำระหนี้ได
    โดยปกติแลวสินเชื่อที่ค้างชำระเงินต้นหรือดอกเบี้ยเกินกว่า 1 เดือนแต่ไม่เกิน 3
    เดือนนับแต่วันถึงกำหนดชำระจะถูกจัดชั้นเป็นสินเชื่อจัดชั้นกลาวถึงเปนพิเศษ

สินเชื่อดอยคุณภาพ (NPLs) จะถูกแบ่งเป็น 4 ระดับดังตอไปนี้ คือ
เงินให้สินเชื่อจัดชั้นตํ่ากวามาตรฐาน สงสัย สงสัยจะสูญ และสูญ
โดยการจัดชั้นดังกลาวขึ้นอยูกับระยะเวลาที่สินเชื่อนั้นค้างชําระ
และขอพิจารณาอื่นเกี่ยวกับคุณภาพของสินเชื่อ เชน โอกาสทางธุรกิจของผู้กู้

1)  สินเชื่อจัดชั้นตํ่ากวามาตรฐาน คือ
    สินเชื่อที่มีความเปนไปไดที่ธนาคารจะตองรับภาระขาดทุนหากปญหาที่มีอยูนั้นไมไดรับการแกไขอยางถูกตอง
    และมีความไมแนนอนบางประการเกี่ยวกับความสามารถในการชําระหนี้ของผูกู ทั้งนี้
    สินเชื่อที่ค้างชำระเงินต้นหรือดอกเบี้ยเกินกว่า 3 เดือนแตไมเกิน 6
    เดือนนับแต่วันถึงกำหนดชำระจะถูกจัดชั้นเปนสินเชื่อจัดชั้นตํ่ากว่ามาตรฐาน

2)  สินเชื่อจัดชั้นสงสัย คือ สินเชื่อที่มีการดอยคามากกวาสินเชื่อจัดชั้นตํ่ากวามาตรฐาน
    และไมนาจะชําระคืนไดเต็มจํานวน ทั้งนี้ สินเชื่อที่ค้างชำระเงินต้นหรือดอกเบี้ยเกินกว่า 6
    เดือนแตไมเกิน 1 ป นับแต่วันถึงกำหนดชำระ หรือมีคุณสมบัติอื่นๆ
    ตามที่ธนาคารแหงประเทศไทยกําหนดจะถูกจัดชั้นเปนสินเชื่อจัดชั้นสงสัย

3)  สินเชื่อจัดชั้นสงสัยจะสูญ คือ สินเชื่อที่ค้างชําระเงินต้นหรือดอกเบี้ยเกิน 1
    ปขึ้นไปนับแต่วันถึงกำหนดชำระ หรือมีคุณสมบัติอื่นๆ
    ตามที่ธนาคารแห่งประเทศไทยกําหนดจะถูกจัดชั้นเปนสินเชื่อจัดชั้นสงสัยจะสูญ

4)  สินเชื่อจัดชั้นสูญ คือ
    สินเชื่อที่มีคุณสมบัติตามที่ธนาคารแห่งประเทศไทยกําหนดที่บงชี้ไดวาการชําระเงินต้นและดอกเบี้ยจะไมเกิดขึ้น

 ตามประกาศของธนาคารแห่งประเทศไทย ลงวันที่ 16 มกราคม 2546 เงินให้สินเชื่อด้อยคุณภาพ (NPLs) หมายถึง เงินให้สินเชื่อจัดชั้นต่ำกว่ามาตรฐาน สงสัย สงสัยจะสูญ และสูญ ตามหลักเกณฑ์การจัดชั้นในประกาศธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์

 สำหรับ ลูกหนี้ที่ปรับปรุงโครงสร้างหนี้ตามหลักเกณฑ์ที่ธนาคารแห่งประเทศไทยกำหนด หากลูกหนี้สามารถปฏิบัติตามเงื่อนไขการปรับปรุงโครงสร้างหนี้ได้ โดยชำระเงินตามสัญญาปรับปรุงโครงสร้างหนี้ใหม่ติดต่อกันไม่น้อยกว่า 3 เดือน หรือ 3 งวดการชำระเงิน แล้วแต่ระยะเวลาใดจะนานกว่า ให้ถือเป็นลูกหนี้จัดชั้นปกติ ในระหว่างติดตามผลการปฏิบัติตามเงื่อนไขการปรับปรุงโครงสร้างหนี้ ให้ดำเนินการ ดังนี้

ลูกหนี้ที่ถูกจัดชั้นเป็นสงสัยจะสูญ หรือสงสัย ให้จัดชั้นเป็นต่ำกว่ามาตรฐาน

ลูกหนี้ที่ถูกจัดชั้นเป็นต่ำกว่ามาตรฐาน หรือกล่าวถึงเป็นพิเศษให้คงจัดชั้นเช่นเดิม

ในกรณีที่ลูกหนี้ไม่สามารถปฏิบัติตามเงื่อนไขการชำระหนี้ใหม่ ให้นับระยะเวลาการค้างชำระรวมกับระยะเวลาการค้างชำระก่อนการปรับปรุงโครงสร้างหนี้ แล้วพิจารณาจัดชั้นตามหลักเกณฑ์การจัดชั้นเพื่อการกันเงินสำรองตามเกณฑ์ของธนาคารแห่งประเทศไทยต่อไป

3) สำหรับลูกหนี้ที่ทำการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ที่ธนาคารแห่งประเทศไทยกำหนด และเข้าเงื่อนไขข้อใดข้อหนึ่งดังต่อไปนี้ ธนาคารสามารถจัดชั้นลูกหนี้ดังกล่าวเป็นชั้นปกติได้ทันทีโดยไม่ต้องรอติดตามผลการปฏิบัติตามเงื่อนไขการปรับปรุงโครงสร้างหนี้

ลูกหนี้ที่สามารถชำระดอกเบี้ยได้ไม่ต่ำกว่าอัตราดอกเบี้ยในตลาด (Market Interest Rate) โดยไม่มีช่วงปลอดการชำระดอกเบี้ย แต่อาจมีช่วงปลอดชำระเงินต้นได้

ลูกหนี้ที่มีส่วนสูญเสียจากการปรับปรุงโครงสร้างหนี้ไม่ต่ำกว่าร้อยละ 20 ของยอดหนี้ตามบัญชีก่อนการปรับปรุงโครงสร้างหนี้ ซึ่งได้มีการตัดออกจากบัญชีแล้ว หรือได้มีการกันเงินสำรองในอัตราดังกล่าวครบถ้วนแล้ว โดยหนี้ส่วนที่เหลือได้มีการวิเคราะห์ฐานะและกิจการของลูกหนี้ ตลอดจนกระแสเงินสดอย่างมีหลักเกณฑ์ สมเหตุสมผล และมีหลักฐานประกอบจนเชื่อได้แน่นอนว่าลูกหนี้สามารถปฏิบัติตามสัญญาการปรับปรุงโครงสร้างหนี้ได้

ลูกหนี้ในลักษณะ Loan Syndication หรือมีเจาหนี้หลายราย ซึ่งบรรดาเจาหนี้ไดตกลงปรับปรุงโครงสร้างหนี้รวมกันได และสามารถแสดงหลักฐานการวิเคราะห์ฐานะและกิจการของลูกหนี้ ตลอดจนกระแสเงินสดอยางมีหลักเกณฑ สมเหตุสมผล และมีความเป็นไปไดแน่นอนที่ลูกหนี้จะปฏิบัติตามสัญญาการปรับปรุงโครงสรางหนี้ได

  3.4) กรณีที่ธนาคารไดฟองรองลูกหนี้
  ตอมาไดมีการตกลงทําสัญญาประนีประนอมยอมความและศาลไดมีคําพิพากษาตามยอมแลว
  และกรณีที่ธนาคารไดฟองรองลูกหนี้ตามกฎหมายวาดวยการลมละลาย
  และศาลไดมีคําสั่งเห็นชอบตามคําขอประนอมหนี้หรือแผนฟนฟูกิจการของลูกหนี้แล้ว

4) กรณีที่ธนาคารได้ทําการปรับปรุงโครงสรางหนี้ โดยไดรับความเห็นชอบจากธนาคารแห่งประเทศไทยหรือคณะกรรมการเพื่อสงเสริมการปรับปรุงโครงสรางหนี้ ใหธนาคารจัดชั้นลูกหนี้ดังกล่าวเป็นชั้นปกติไดทันทีโดยไมตองรอติดตามผลการปฏิบัติตามเงื่อนไขการปรับปรุงโครงสรางหนี้

  5) ในกรณีที่เห็นว่ามีข้อผิดสังเกตในการปรับปรุงโครงสร้างหนี้
  ธนาคารแห่งประเทศไทยอาจสั่งการให้มีการแก้ไข
  หรือให้ธนาคารหาผู้เชี่ยวชาญอิสระมาประเมินหรือทบทวนการปรับปรุงโครงสร้างหนี้
  หรือสั่งการให้เปลี่ยนแปลงการจัดชั้นและการกันเงินสำรองสำหรับลูกหนี้ในแต่ละรายได้

4.  นโยบายการกันเงินสำรองค่าเผื่อหนี้สงสัยจะสูญ

วิกฤติเศรษฐกิจในช่วงที่ผ่านมาทำให้ธนาคารจำเป็นต้องดูแลคุณภาพสินเชื่ออย่างระมัดระวัง
โดยมีนโยบายการกันเงินสำรองค่าเผื่อหนี้สงสัยจะสูญสูงกว่าจำนวนที่ต้องกันตามเกณฑ์ของธนาคารแห่งประเทศไทย
ทั้งนี้ โดยคำนึงถึงโอกาสที่ลูกหนี้ที่ปรับปรุงโครงสร้างหนี้จะกลับมาเป็น NPLs อีก

ธนาคารได้กำหนดให้ทำการกันเงินสำรองค่าเผื่อหนี้สงสัยจะสูญไม่น้อยกว่าจำนวนที่ธนาคารแห่งประเทศไทยกำหนด
ดังนี้

1)  เงินสำรองค่าเผื่อหนี้สงสัยจะสูญตามเกณฑ์ธนาคารแห่งประเทศไทย หมายถึง
    เงินสำรองค่าเผื่อหนี้สงสัยจะสูญตามประกาศของธนาคารแห่งประเทศไทย เรื่อง
    สินทรัพย์ที่ไม่มีราคาหรือเรียกคืนไม่ได้
    และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์
    และเงินสำรองค่าเผื่อหนี้สงสัยจะสูญที่ธนาคารแห่งประเทศไทย
    สั่งให้กันเพิ่มสำหรับลูกหนี้บางราย

2)  เงินสำรองค่าเผื่อหนี้สงสัยจะสูญทั่วไป หมายถึง
    เงินสำรองค่าเผื่อหนี้สงสัยจะสูญเพิ่มเติมนอกเหนือจากเงินสำรองค่าเผื่อหนี้สงสัยจะสูญตามเกณฑ์ธนาคารแห่งประเทศไทย
    โดยพิจารณาตามหลักความรอบคอบ (Prudent Banking) ดังนี้

  2.1) เงินสำรองค่าเผื่อหนี้สงสัยจะสูญทั่วไปเฉพาะราย หมายถึง
  เงินสำรองค่าเผื่อหนี้สงสัยจะสูญที่กันเพิ่มเติมสำหรับลูกหนี้บางรายที่อาจจะได้รับผลกระทบจากความไม่แน่นอนของภาวะเศรษฐกิจ
  หรือภาวะธุรกิจของลูกหนี้

2.  เงินสำรองค่าเผื่อหนี้สงสัยจะสูญทั่วไปโดยรวม หมายถึง
    เงินสำรองที่ธนาคารกันเป็นภาพรวมไม่เจาะจงรายใดรายหนึ่ง
    เพื่อให้อัตราส่วนเงินสำรองทั้งสิ้นต่อเงินสำรองตามเกณฑ์ธนาคารแห่งประเทศไทยใกล้เคียงกับกลุ่มธนาคารพาณิชย์ขนาดใหญ่
    โดยจะทยอยกันเงินสำรองตามที่ธนาคารเห็นสมควร

ธนาคารจะตองกันเงินสำรองโดยคํานวณตามอัตรารอยละของราคาตามบัญชีของลูกหนี้ตามประกาศของธนาคารแห่งประเทศไทย
ดังนี้

1)  สินเชื่อจัดชั้นปกติ ไมตํ่ากวารอยละ 1

2)  สินเชื่อจัดชั้นกลาวถึงเปนพิเศษ ไมตํ่ากวารอยละ 2

3)  สินเชื่อจัดชั้นตํ่ากวามาตรฐาน ไมตํ่ากวาร้อยละ 20

4)  สินเชื่อจัดชั้นสงสัย ไม่ต่ำกว่าร้อยละ 50

5)  สินเชื่อจัดชั้นสงสัยจะสูญ ไม่ต่ำกว่ารอยละ 100

ธนาคารสามารถนำมูลค่าของหลักประกันมาหักออกจากราคาตามบัญชีของลูกหนี้ก่อนการกันเงินสำรอง
โดยธนาคารเลือกที่จะนำหลักประกันมาหักออกจากบัญชีใดของลูกหนี้ก่อนก็ได้
มูลค่าของหลักประกันที่นำมาหักได้จะต้องไม่สูงเกินกว่า วงเงินที่ระบุในสัญญาจำนำ สัญญาจำนอง
สัญญาค้ำประกัน หรือสัญญาหลักประกันอื่นแล้วแต่กรณี ประเภทของหลักประกัน มูลค่าที่จะนำมาหักได้
รวมทั้งความถี่ในการประเมินราคาหลักประกันแต่ละประเภท
เป็นไปตามประเภทของหลักประกันและมูลค่าของหลักประกันที่สามารถนำมาหักออกจากราคาตามบัญชีของลูกหนี้ก่อนการกันเงินสำรองตามที่ธนาคารแห่งประเทศไทยกำหนด

ทั้งนี้ การกันสำรองดังกล่าวข้างต้น
ได้ถูกปรับปรุงโดยนโยบายใหม่ของธนาคารแห่งประเทศไทยตามมาตรฐานการบัญชีระหว่างประเทศ
(International Accounting Standard – IAS) ฉบับที่ 39 เรื่อง
การรับรู้และการวัดมูลค่าตราสารทางการเงิน ดังนี้

ธนาคารกันเงินสำรองลูกหนี้ NPLs ในอัตราร้อยละ 100
สำหรับส่วนต่างระหว่างยอดหนี้คงค้างตามบัญชีของลูกหนี้กับมูลค่าปัจจุบันของกระแสเงินสดที่คาดว่าจะได้รับจากลูกหนี้
หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
หรือมูลค่าของหลักประกันที่สามารถนำมาหักออกจากราคาตามบัญชีของลูกหนี้ก่อนการกันเงินสำรอง
ตามที่ธนาคารแห่งประเทศไทยกำหนด

ธนาคารแห่งประเทศไทยได้กำหนดระยะเวลาการกันเงินสำรองไว้ ดังนี้

1)  ลูกหนี้ที่ศาลมีคำพิพากษาแล้ว หรืออยู่ระหว่างบังคับคดี และลูกหนี้ที่อยู่ระหว่างดำเนินคดี
    กันเงินสำรองตั้งแต่งวดการบัญชีหลังของปี 2549 เป็นต้นไป

2)  ลูกหนี้ที่ถูกจัดเป็นสินเชื่อจัดชั้นสงสัยจะสูญ และชั้นสงสัย
    กันเงินสำรองตั้งแต่งวดการบัญชีแรกของปี 2550 เป็นต้นไป

3)  ลูกหนี้ที่ถูกจัดเป็นสินเชื่อจัดชั้นต่ำกว่ามาตรฐาน กันเงินสำรองตั้งแต่งวดการบัญชีหลังของปี
    2550 เป็นต้นไป

  ทั้งนี้ ณ วันที่ 31 ธันวาคม 2550
  ธนาคารได้กันเงินสำรองไว้ครบถ้วนตามเกณฑ์ของธนาคารแห่งประเทศไทยแล้ว

5.2.5
นโยบาย/เงื่อนไขการรับรู้รายได้ตามเกณฑ์ของธนาคารและเกณฑ์ของธนาคารแห่งประเทศไทย

นโยบายการรับรู้รายได้ดอกเบี้ยของธนาคารนั้น
กำหนดให้รายได้ดอกเบี้ยรับรู้ตามเกณฑ์สัดส่วนของเวลา โดยต้องคำนึงถึงอัตราผลตอบแทนที่แท้จริง
ยกเว้นดอกเบี้ยจากเงินให้กู้ยืมที่ค้างชำระเกินกว่า 3 เดือน
ทุกรายนับจากวันครบกำหนดชำระเงินต้นหรือดอกเบี้ยแล้วแต่อย่างใดจะถึงก่อน
จะรับรู้รายได้เฉพาะที่ได้รับจริง และตั้งแต่วันที่ 1 มกราคม 2543
ธนาคารได้บันทึกยกเลิกรายได้ดอกเบี้ยเงินให้กู้ยืมที่ได้บันทึกเป็นรายได้ไว้แล้วสำหรับลูกหนี้รายที่ค้างชำระเกินกว่า
3 เดือน
ซึ่งการบันทึกยกเลิกรายได้นี้จะดำเนินการเฉพาะรายที่ธนาคารได้บันทึกบัญชีเป็นรายได้ตั้งแต่วันที่ 1
มกราคม 2543 และรับรู้เป็นรายได้เฉพาะที่ได้รับชำระจริง
ซึ่งเป็นไปตามหลักเกณฑ์ที่ธนาคารแห่งประเทศไทยกำหนด

6.  นโยบายในการลด NPLs ของธนาคาร

ธนาคารกำหนดเป้าหมายให้หน่วยงานสินเชื่อ ป้องกันลูกหนี้ก่อนที่จะกลายเป็น NPLs และแก้ไขลูกหนี้
NPLs โดยมีระบบงานสำหรับติดตามดูแลลูกหนี้ NPLs โดยเฉพาะ

นอกจากนี้ ธนาคารได้มีโครงการเร่งดำเนินการกับลูกหนี้ NPLs
ที่ไม่มีความสามารถชำระหนี้แต่ยังมีหลักทรัพย์ประกันโดยกำหนดกลยุทธ์ในการรับโอนหลักทรัพย์ประกันชำระหนี้
และเร่งดำเนินคดีและเข้าซื้อทรัพย์จำนองจากการขายทอดตลาด

-   นโยบายการลด NPLs โดยการปรับปรุงโครงสร้างหนี้

ธนาคารมีนโยบายในการดำเนินการกับลูกหนี้ทันทีที่ผิดนัดชำระหนี้
โดยจะติดตามลูกหนี้ให้ชำระหนี้ที่ค้างชำระ หากลูกหนี้ยังไม่สามารถดำเนินการชำระหนี้ที่ค้างชำระ
ภายในระยะเวลา 3 เดือน ธนาคารจะดำเนินคดีกับลูกหนี้
ควบคู่กับกระบวนการปรับปรุงโครงสร้างหนี้ โดยมีนโยบายและกลยุทธ์ในการดำเนินการดังนี้

-   นโยบาย

เร่งรัดและปรับปรุงโครงสร้างหนี้อย่างรวดเร็วและมีประสิทธิภาพ
สำหรับลูกหนี้รายที่มีศักยภาพและให้ความร่วมมือในการชำระหนี้ธนาคาร โดยธนาคารไม่มีส่วนสูญเสีย
หรือมีส่วนสูญเสียน้อยที่สุด แล้วแต่กรณี เพื่อลดความเสียหายของธนาคาร

1)  ขายลูกหนี้ให้สถาบันการเงินอื่น
    สำหรับลูกหนี้รายที่ไม่มีความสามารถหรือไม่ให้ความร่วมมือในการชำระหนี้ธนาคาร
    และมีคุณสมบัติอยู่ในเกณฑ์ที่จะขาย

2)  ติดตามควบคุมลูกหนี้ที่ปรับปรุงโครงสร้างหนี้แล้ว
    ให้ปฏิบัติตามเงื่อนไขในสัญญาปรับปรุงโครงสร้างหนี้ เพื่อป้องกันไม่ให้ลูกหนี้ย้อนกลับมาเป็น
    NPLs อีก (NPLs Re-entry)

3)  เร่งดำเนินการทางศาลกับลูกหนี้รายที่ไม่สามารถปรับปรุงโครงสร้างหนี้
    จนถึงขั้นบังคับคดีขายทอดตลาด และทำการสืบทรัพย์อื่น ๆ ของลูกหนี้ และผู้ค้ำประกัน
    โดยไม่ต้องรอให้ขายทอดตลาดทรัพย์จำนองเสร็จสิ้นก่อน

    -   กลยุทธ์

ธนาคารมีกลยุทธ์ในการปรับปรุงโครงสร้างหนี้หลายวิธี เช่น การรับโอนสินทรัพย์เพื่อชำระหนี้
การแปลงหนี้เป็นทุน การเปลี่ยนแปลงเงื่อนไขการชำระหนี้ การให้เงินกู้เพิ่มตามความจำเป็น และ
การปรับปรุงโครงสร้างหนี้ หลายลักษณะประกอบกัน เป็นต้น และ
มีแนวทางพัฒนาการปรับปรุงโครงสร้างหนี้ดังนี้

1.  สร้างมาตรฐานในการปฏิบัติงาน

  1.1) จัดตั้งหน่วยงานปรับปรุงโครงสร้างหนี้สำหรับดูแลลูกหนี้ NPLs

1.2) จัดทำคู่มือการปรับปรุงโครงสร้างหนี้

1.3) จัดฝึกอบรมพนักงานให้มีความรู้เพิ่มเติมเกี่ยวกับการฟื้นฟูกิจการลูกหนี้ และอื่น ๆ

2) ลดขั้นตอนในการปฏิบัติงาน

2.1) องค์การบริหารงานของหน่วยงานปรับปรุงโครงสร้างหนี้เป็นแบบ Flat Organization

  2.2) ศึกษาข้อมูลลูกหนี้และแบ่งกลุ่มลูกหนี้เป็น 3 กลุ่ม
  เพื่อประกอบการดำเนินการปรับปรุงโครงสร้างหนี้ ดังนี้

  ลูกหนี้ที่มีศักยภาพในการดำเนินธุรกิจ และสามารถปรับปรุงโครงสร้างหนี้ได้

  ลูกหนี้ที่มีความสามารถในการชำระหนี้ แต่ไม่ให้ความร่วมมือกับธนาคาร

  ลูกหนี้ที่ไม่มีศักยภาพในการดำเนินธุรกิจ และไม่มีความสามารถในการชำระหนี้

  3) มีแนวทางที่ชัดเจนในการปรับปรุงโครงสร้างหนี้

1.  ดำเนินการตามแนวทางของธนาคาร

2.  กำหนดแบบฟอร์มบันทึกเสนอขออนุมัติเป็นมาตรฐานเดียวกัน

3.  ใช้อำนาจอนุมัติการปรับปรุงโครงสร้างหนี้ตามระเบียบของธนาคารที่เป็นมาตรฐานเดียวกัน

-   นโยบายในการดำเนินคดีสำหรับ NPLs ของธนาคาร

ธนาคารมีนโยบายเร่งดำเนินการฟ้องคดีภายใน 3 เดือน
เมื่อลูกหนี้มีสถานะทางบัญชีเป็นสินเชื่อจัดชั้นต่ำกว่ามาตรฐาน (C3)
เพื่อเป็นการเร่งให้ลูกหนี้มาปรับปรุงหนี้หรือชำระหนี้ธนาคาร พร้อมทั้ง
เร่งบังคับคดีลูกหนี้ที่ศาลพิพากษาเพื่อนำทรัพย์จำนองออกขายทอดตลาด

-   ขั้นตอนการดำเนินการ

1)  ลูกหนี้ที่ผิดนัดชำระหนี้และสถานะทางบัญชีได้รับการจัดชั้นหนี้เป็นสินเชื่อจัดชั้นตํ่ากวามาตรฐาน
    ถึงสินเชื่อจัดชั้นสงสัยจะสูญ (C3-C5) จะถูกส่งข้อมูลเข้าระบบข้อมูลงานกฎหมาย
    เพื่ออนุมัติดำเนินคดีกับลูกหนี้ จากหน่วยงานผู้ดูแลรับผิดชอบลูกหนี้
    และจัดส่งเอกสารแห่งหนี้ให้แก่ บจก.กฎหมายกรุงไทย หรือ สำนักงานทนายภายนอก
    และให้ฟ้องคดีภายใน 3 เดือน

2)  กรณีที่ศาลพิพากษาให้ธนาคารได้รับชำระหนี้ต่ำกว่าคำขอท้ายฟ้อง
    ธนาคารจะพิจารณาว่าควรจะยื่นอุทธรณ์/ฎีกา หรือไม่

3)  ลูกหนี้ที่ผิดนัดชำระหนี้ตามคำพิพากษา ให้เร่งดำเนินการบังคับคดีโดยเร็ว
    โดยแจ้งให้ทนายเจ้าของคดีดำเนินการยึดทรัพย์จำนอง
    เพื่อนำออกขายทอดตลาดนำเงินมาชำระหนี้ธนาคารต่อไป
    โดยจะต้องขออนุมัติกำหนดราคาซื้อทรัพย์ตามระเบียบที่ธนาคารกำหนด
    และให้ทนายเจ้าของคดีหรือผู้แทนโจทก์ไปดูแลการขายทุกนัด
    เมื่อเจ้าพนักงานบังคับคดีเคาะไม้ขายแล้ว

  ในกรณีที่บุคคลภายนอกซื้อทรัพย์ได้ และมีหลักฐานการวางเงินค่าซื้อทรัพย์ครบถ้วนแล้ว
  ธนาคารจะหักบัญชีชำระหนี้ตามระเบียบ และในกรณีธนาคารซื้อทรัพย์ได้
  ให้วางเงินค่าธรรมเนียมซื้อทรัพย์ร้อยละ 5.5
  ส่วนที่เหลือขอหักส่วนที่ธนาคารจะได้รับจากการขายทอดตลาดใช้แทน
  และทำการตรวจสอบว่ามีการคัดค้านการขายภายใน 15 วันหรือไม่
  หากไม่มีผู้คัดค้านให้ดำเนินการจดทะเบียนรับโอนกรรมสิทธิ์ เป็นของธนาคาร

4)  ในรายที่ไม่มีหลักประกัน หรือ ที่มีหลักประกันแต่ได้ยึดทรัพย์นำออกขายทอดตลาดแล้ว
    ยังมีภาระหนี้เหลืออยู่ ธนาคารจะดำเนินการสืบทรัพย์
    เพื่อยึดและนำออกขายทอดตลาดนำเงินมาชำระหนี้จนเสร็จสิ้นต่อไป
    และหากสืบทรัพย์แล้วไม่พบและยอดหนี้ที่เหลืออยู่เกณฑ์ฟ้องล้มละลาย ก็ส่งเรื่องให้
    บจก.กฎหมายกรุงไทย ดำเนินการฟ้องล้มละลายต่อไป

5.3 นโยบายการลงทุนในหลักทรัพย์ และการลงทุนในบริษัทย่อย บริษัทร่วม

5.3.1 นโยบายการลงทุนในหลักทรัพย์

-   นโยบายเกี่ยวกับเงินลงทุนในหลักทรัพย์

ธนาคารกำหนดนโยบายเกี่ยวกับเงินลงทุนในหลักทรัพย์ โดยมีวัตถุประสงค์ดังต่อไปนี้

1)  เพื่อการสำรองสินทรัพย์สภาพคล่องตามระเบียบของธนาคารแห่งประเทศไทย

2)  เพื่อบริหารสภาพคล่องของธนาคาร

3)  เพื่อเพิ่มรายได้และผลตอบแทนอื่นนอกเหนือจากดอกเบี้ยรับจากการให้สินเชื่อ

4)  เพื่อช่วยส่งเสริมการดำเนินธุรกิจหลักของธนาคาร

5)  เพื่อเป็นเครื่องมือในกระบวนการปรับปรุงโครงสร้างหนี้

    -   หลักเกณฑ์ในการลงทุนในหลักทรัพย์ของธนาคาร

ธนาคารมีหลักเกณฑ์ในการลงทุน โดยพิจารณาจากผลตอบแทนจากการลงทุน
ซึ่งเหมาะสมกับระดับความเสี่ยงและต้นทุนเงินฝากของธนาคาร โดยผลตอบแทนอาจอยู่ในรูปตัวเงิน
(Monetary Return) หรือไม่ใช่ตัวเงิน (Non-Monetary Return)
แต่ให้ผลตอบแทนในรูปการสนับสนุนธุรกิจของธนาคารหรือระบบเศรษฐกิจโดยรวม
นอกจากนี้การตัดสินใจลงทุนจะคำนึงถึงความเสี่ยงของหลักทรัพย์ สภาพตลาด สภาพคล่อง
รวมทั้งระยะเวลาการถือครองหลักทรัพย์ และอายุหลักทรัพย์ด้วย

-   ตราสารหนี้

ธนาคารเน้นการลงทุนในพันธบัตรรัฐบาลหรือตราสารหนี้ที่รัฐบาลค้ำประกัน
ซึ่งเป็นตราสารหนี้ที่มีความเสี่ยงต่ำ
และสามารถนับเข้าเป็นเงินสำรองสินทรัพย์สภาพคล่องและจัดสรรเพื่อประโยชน์ในการทำธุรกรรมต่างๆ
กับธนาคารแห่งประเทศไทย นอกจากนั้น
ธนาคารมีการลงทุนบางส่วนในพันธบัตรรัฐวิสาหกิจและการลงทุนในตราสารหนี้บริษัทเอกชนที่มีการจัดอันดับความน่าเชื่อถือในระดับที่เหมาะสมที่จะลงทุน
(Investment Grade)

-   ตราสารทุน

การลงทุนของธนาคารเป็นไปตามภาวะตลาดในแต่ละช่วงเวลา โดยยึดหลักความระมัดระวัง
และมีการทบทวนนโยบายการลงทุนอย่างสม่ำเสมอ โดยในภาวะที่ธนาคารมีสภาพคล่องส่วนเกิน
ธนาคารจะพิจารณาลงทุนในหุ้นสามัญของบริษัทที่จดทะเบียนในตลาดหลักทรัพย์แห่งประเทศไทย
ซึ่งมีกิจการมั่นคง มีกำไร มีประวัติการจ่ายเงินปันผลสม่ำเสมอ และมีสภาพคล่องในการซื้อขาย
อย่างไรก็ตามเงินลงทุนบางส่วนของธนาคารเป็นผลจากการแปลงหนี้เป็นทุนจากการปรับปรุงโครงสร้างหนี้
ซึ่งธนาคารมีนโยบายที่จะจำหน่ายเงินลงทุนในหุ้นที่ได้จากการปรับปรุงโครงสร้างหนี้
โดยพิจารณาเงื่อนไขของสัญญาปรับปรุงโครงสร้างหนี้ประกอบการดำเนินการ
นอกจากนั้นยังพิจารณาลงทุนในธุรกิจที่สนับสนุนธุรกิจของธนาคารตามความเหมาะสม

-   การบริหารความเสี่ยงจากการลงทุน

ธนาคารแต่งตั้งผู้บริหารระดับสูงเป็นคณะกรรมการบริหารสินทรัพย์และหนี้สิน (Assets and
Liabilities Management Committee : ALCO) เพื่อกำหนดนโยบายการบริหารความเสี่ยง
และกำหนดกลยุทธ์ด้านการลงทุนโดยคำนึงถึงผลตอบแทนซึ่งปรับค่าความเสี่ยงแล้ว
รวมทั้งมีคณะกรรมการการลงทุน (Investment Committee : IC)
เป็นผู้กำกับดูแลการจัดการลงทุนให้เป็นไปตามนโยบาย
โดยธนาคารได้ติดตามดูแลเงินลงทุนที่ได้ดำเนินการอนุมัติให้ลงทุนอย่างใกล้ชิด เพื่อสร้างผลตอบแทน
และเพื่อป้องกันความเสียหายในเรื่องการด้อยค่าของเงินลงทุน โดยการติดตามภาวะเศรษฐกิจ
ผลการดำเนินงาน การเคลื่อนไหวของระดับราคา การวิเคราะห์แนวโน้มอัตราผลตอบแทนของตลาด
และข่าวสารที่เกี่ยวข้องต่างๆ
เพื่อให้สามารถประเมินสถานะและสภาพแวดล้อมทางธุรกิจของบริษัทที่ธนาคารลงทุนได้อย่างถูกต้อง
สามารถปรับมูลค่าหลักทรัพย์ตามราคาตลาด
และสำรองเผื่อการด้อยค่าที่สอดคล้องกับมูลค่าเงินลงทุนที่เปลี่ยนแปลงไป
รวมทั้งควบคุมดูแลให้การลงทุนอยู่ภายใต้วงเงินลงทุนรวมที่กำหนดไว้

ทั้งนี้ โดยมีการรายงานการซื้อขายและสถานะของเงินลงทุน
ให้แก่คณะกรรมการบริหารและคณะกรรมการธนาคารทราบเป็นประจำทุกสัปดาห์ และทุกเดือน
ตามลำดับ

-   การตั้งสำรองค่าเผื่อการด้อยค่า

การตั้งสำรองค่าเผื่อการด้อยค่าของทรัพย์สินของธนาคารจะพิจารณาจากข้อบ่งชี้การด้อยค่าตามมาตรฐานการบัญชี
และการประมาณมูลค่าที่คาดว่าจะได้รับคืนในอนาคต

5.3.2 นโยบายการจัดโครงสร้างบริษัทในกลุ่มธุรกิจทางการเงิน

ธนาคารได้ดำเนินการจัดโครงสร้างการประกอบธุรกิจตามแนวทางการกำกับแบบรวมกลุ่มเพื่อรองรับการบังคับใช้พระราชบัญญัติธุรกิจสถาบันการเงินในปี
2551 ด้วยกำหนดกลุ่มธุรกิจทางการเงินที่มี บมจ.ธนาคารกรุงไทย เป็นบริษัทแม่
โดยมีนโยบายการลงทุนและการบริหารงานดังนี้

-   นโยบายการลงทุน

ธนาคารมีนโยบายลงทุนในธุรกิจต่างๆเพื่อสนับสนุนธุรกิจหลักของธนาคารและส่งเสริมนโยบายการเป็นธนาคารแสนสะดวก
โดยธุรกิจที่ธนาคารลงทุนประกอบด้วย

1)  ธุรกิจการเงิน
    ธนาคารพิจารณาลงทุนเพื่อส่งเสริมธุรกิจของธนาคารให้มีบริการที่ครบวงจรยิ่งขึ้น ได้แก่
    ธุรกิจหลักทรัพย์จัดการกองทุน ธุรกิจบัตรเครดิต ธุรกิจเช่าซื้อและลีสซิ่ง ธุรกิจประกันชีวิต
    ธุรกิจประกันวินาศภัย และธุรกิจหลักทรัพย์ โดยธนาคารมีธุรกิจการเงิน 7
    บริษัทที่อยู่ในกลุ่มธุรกิจทางการเงินของธนาคาร คือ บมจ.บัตรกรุงไทย บจก.กรุงไทย แอกซ่า
    ประกันชีวิต บจก.กรุงไทยพานิชประกันภัย บจก.กรุงไทย ไอ บี เจ ลิสซิ่ง บล.เคทีบี
    บมจ.หลักทรัพย์จัดการกองทุน กรุงไทย และบจก.เคทีบี ลีสซิ่ง

2)  ธุรกิจสนับสนุน ที่ธนาคารลงทุนเพื่อมุ่งเน้นในบริษัทที่ให้บริการ รับจ้าง อำนวยความสะดวก
    และเพิ่มประสิทธิภาพในด้านต่างๆ
    แก่ธนาคารในอัตราค่าบริการที่เท่าเทียมหรือถูกกว่าการรับบริการจากบุคคลอื่นๆ เช่น
    ด้านกฎหมาย ระบบสารสนเทศ ธุรกิจบริการต่างๆ ซึ่งประกอบด้วย
    การบริการศูนย์ฝึกอบรมพนักงาน การบริการด้านยานพาหนะ การบริการขนย้ายทรัพย์สิน
    การรับจ้างดูแลรักษาความปลอดภัย พิมพ์เอกสาร พับบรรจุซองอัตโนมัติพร้อมจัดส่ง เป็นต้น
    โดยธนาคารมีธุรกิจสนับสนุน 3 บริษัทที่อยู่ในกลุ่มธุรกิจทางการเงินของธนาคาร คือ
    บจก.กรุงไทย คอมพิวเตอร์ เซอร์วิสเซส บจก.กฎหมายกรุงไทย
    และบจก.กรุงไทยธุรกิจบริการ

-   นโยบายการบริหารงาน

ธนาคารได้กำกับดูแลกลุ่มธุรกิจทางการเงินตามหลักเกณฑ์การกำกับและรวมกลุ่ม (Consolidated
Supervision)
ภายใต้การกำกับของธนาคารแห่งประเทศไทยโดยมีวัตถุประสงค์เพื่อกำกับดูแลกลุ่มธุรกิจทางการเงินให้มีความมั่นคง
และดำเนินธุรกิจได้อย่างเหมาะสม
โดยเฉพาะบริษัทในกลุ่มธุรกิจทางการเงินที่ไม่มีผู้กำกับดูแลเป็นการเฉพาะ
และเพื่อป้องกันความเสี่ยงต่างๆ จากการประกอบธุรกิจของบริษัทในกลุ่ม
ซึ่งเป็นการรักษาความเชื่อมั่นของผู้ฝากเงิน

ธนาคารมีนโยบายมอบหมายให้ผู้บริหารของธนาคารเข้าเป็นกรรมการเพื่อประโยชน์ในการควบคุมดูแลการดำเนินงาน
และกำหนดให้บริษัทย่อยจัดทำแผนธุรกิจ
และงบประมาณประจำปีนำเสนอธนาคารเพื่อขอความเห็นชอบ
เพื่อให้นโยบายการดำเนินกิจการมีความสอดคล้องกับนโยบายของธนาคาร นอกจากนั้น
ธนาคารจะควบคุม ดูแลการใช้ไปของเงินทุนและการดำเนินการของบริษัทในกลุ่มธุรกิจทางการเงิน
โดยจัดทำข้อมูลและรายงานผลการดำเนินงานเสนอคณะกรรมการธนาคาร
และจัดส่งรายงานดังกล่าว ให้แก่หน่วยงานกำกับ